PARLAMENTUL  ROMÂNIEI

 CAMERA DEPUTAŢILOR

[image: image1.jpg]



	          COMISIA JURIDICĂ,

   DE DISCIPLINĂ ŞI IMUNITĂŢI
	
	                   Bucureşti, 10 februarie 2021
                     Nr. 4c-13/111/02.02.2021

                     PLx. 41/2021


A V I Z 

referitor la Proiectul de Lege privind aprobarea Ordonanţei de urgenţã a Guvernului nr.200/2020 pentru modificarea şi completarea Ordonanţei de urgenţă a Guvernului nr.60/2019 privind reglementarea unor măsuri pentru stingerea unor obligaţii fiscale şi bugetare, precum şi unele măsuri referitoare la obligaţiile de plată aferente împrumuturilor din venituri din privatizare şi împrumuturilor contractate de statul român de la instituţii de credit şi subîmprumutate operatorilor economici
În conformitate cu prevederile art.94 și 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare în procedură de urgență cu Proiectul de Lege privind aprobarea Ordonanţei de urgenţã a Guvernului nr.200/2020 pentru modificarea şi completarea Ordonanţei de urgenţă a Guvernului nr.60/2019 privind reglementarea unor măsuri pentru stingerea unor obligaţii fiscale şi bugetare, precum şi unele măsuri referitoare la obligaţiile de plată aferente împrumuturilor din venituri din privatizare şi împrumuturilor contractate de statul român de la instituţii de credit şi subîmprumutate operatorilor economici, trimis cu adresa nr. PLx. 41 din 1 februarie 2021, înregistrat la Comisia juridică, de disciplină şi imunităţi sub nr.4c-13/111 din 2 februarie 2021.

Camera Deputaţilor este Cameră decizională, în conformitate cu  dispoziţiile art.75 alin.(1) din Constituţia României, republicată, şi ale art. 91 alin. (9) pct.1 din Regulamentul Camerei Deputaţilor, republicat, cu modificările și completările ulterioare.
Senatul, în calitate de primă Cameră sesizată a adoptat tacit inițiativa legislativă, în ședința din 28 decembrie 2020.

Proiectul de Lege are ca obiect de reglementare modificarea şi completarea Ordonanţei de urgenţă a Guvernului nr.60/2019 în sensul extinderii sferei de stingere a obligaţiilor fiscale şi bugetare şi atribuirii unui caracter de generalitate al actului. Astfel, proiectul de act normativ vizează instituirea pârghiilor legale necesare stingerii obligaţiilor fiscale şi bugetare administrate de instituţii ale administraţiei publice centrale, prin luarea în considerare a beneficiului statului deţinător de participaţii în sensul legii şi deciziilor Curţii Constituţionale, rezultat prin preluarea în plată a unor active funcţionale necesar a fi reintroduse în circuitul economic cu respectarea principiului creditorului privat prudent. Conform proiectului, bunurile aferente activelor funcţionale energetice sau activelor funcţionale industriale, care sunt grevate de alte sarcini sau garanţii, în afara celor instituite de instituţia administraţiei publice centrale creditoare nu pot constitui obiectul prezentei ordonanţe de urgenţă decât cu acordul creditorului, exprimat în scris.

În şedinţa on-line din data de 10 februarie 2021, potrivit art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Economic şi Social, transmis prin adresa cu nr.11686 din 26 octombrie 2020 şi avizul favorabil al Consiliului Legislativ, transmis prin adresa cu nr.1185 din 20 noiembrie 2020.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a inițiativei legislative.
În raport de obiectul şi conţinutul reglementării, proiectul de Lege face parte din categoria legilor ordinare.
  PREŞEDINTE,    



SECRETAR,

                  Mihai-Alexandru Badea

         Cristian-Tudor Băcanu
Consilier parlamentar, Andreea Sârbu

